Goran Rovan

TV dopisništvo Krško

Krško, 24. 1. 1989
DARKU MARINU, odgovornemu uredniku TV Ljubljana
Kot verjetno že veste, nam je turistično društvo Krško odpovedalo najem prostorov, v katerih je trenutno naše dopisništvo. Vzrok: "širitev" njihove dejavnosti, odpovedni rok pa je potekel 30. novembra 1988. Sam sem poskušal to reševati preko predsednika društva, tov. Petra Markoviča, vendar ta ni dajal nikakršnih možnosti, da bi lahko še v naprej zasedali njihove prostore. Z njim se ni mogel pogovoriti niti sekretar MS SZDL za Posavje Slavko Šribar. Zato se je zavzel, da bo on poskušal poiskati primeren prostor za dopisništvo. Tako so mi obljubili prostore Posavske stanovanj​ske zadruge, ki se bo preselile, vendar šele takrat, ko bo le ta izpraznila dosedanje. Kdaj bo to, pa še ni jasno. Pred kratkim pa sem slučajno izvedel, da je Novoles izpraznil eno pisarno, ki je v lasti stanovanjske skupnosti. Sam sem si jo ogledal, opremljena je s sanitarijami in ima telefonski priklju​ček, zato mislim, da ustreza za potrebe dopisništva. Tako sem se dogovoril s tajnikom Samoupravne stanovanjske skupnosti Krško, tov. Petreom Cesarjem, da lahko računamo na te prostore. Obvestil pa sem tudi sekretarja posavske Socialistične zveze, ki se je s tem seveda strinjal in obljubil, da bo tudi on sam posredoval pri tem.

Zdaj je seveda vsa stvar v rokah naše hiše. Potrebno bi bilo čim​prej poslati prošnjo na SSS Krško, Cesta krških žrtev 30, hkrati pa bi morali vložiti tudi vlogo na PTT Novo mesto, da nam priklju​či telefon. Seveda bo potrebno nabaviti tudi opremo - pisalno mizo, stol, omare in podobno, saj so ti prostori neopremljeni. Mislim, da bi se vse to dalo dokaj hitro urediti, tako da ne bo več s tem opravka in se bom lahko bolj posvečal svojemu delu.

Ob tej priložnosti bi rad še enkrat opozoril, da bi se še enkrat sestali s predstavniki TCP Djuro Salaj, da se dogovorimo za nakup elektronske opreme. Baje v tovarni samo čakajo, da jim povemo, kaj bi radi in mislim, da je letos še posebej primerno za to, saj tovarna praznuje 5o-letnico in bo imela za takšne stvari več sredstev na razpolago.

V upanju, da se bo vse skupaj čimprej ugodno rešilo, vas pozdravljam!
Goran 
